নতুন ইতিহাসে থাকবে না কোনও মুঘল সাম্রাজ্য। সেখানে আকবর আর থাকবেন না সম্প্রীতির সম্রাটের আসনে। অনেকটা আলাউদ্দিন খলজি এবং মহম্মদ ঘোরির মতই তৈরি হিন্দু বিরোধী শক্তি হিসেবে তুলে ধরা হবে আকবরকে। মুঘল সাম্রাজ্যের ধর্মান্তকরণের দিকটা বেশি করে লেখা থাকবে সেই ইতিহাসে। মুঘলরা আসার আগে ভারতে যে কেবল হিন্দুদের দেশ ছিল সেটা বোঝানোর প্রবল চেষ্টা চলবে এই নতুন ইতিহাসে। আকবরের রাজপুতানি রানি শুধুমাত্র ‘‌লাভ জিহাদে’ প্রাচীন রূপ সেটা প্রকট করতে বদ্ধ পরিকর আরএসএস। যেভাবে ব্রিটিশ সাম্রাজ্যের নেতিবাচক দিকটাই আমরা ইতিহাসে পড়ি। ঠিক সেভাবেই মুঘল সাম্রাজ্যের সেদিকটাই তুলে ধরা হবে। মুঘল সাম্রাজ্য থেকেই যে ভারত লুঠের প্রবণতা তৈরি হয়েছিল, সেটা তুলে ধরতে বলা হয়েছে ইতিহাসবিদদের।